केही दिनअघि बंगलादेशी फुटबलमै मात्र होइन, राजनीतिमै एउटा ठूलो मुद्दा बनेको थियो, यसपटकको बंगबन्धु गोल्डकपमा नेपाल सहभागी हुन्छ कि हुँदैन ? त्यतिबेला नेपालको सहभागिता बंगलादेशका लागि प्रतिष्ठाको विषय थियो, किनभने नेपाल प्रतियोगिताको डिफेन्डिङ च्याम्पियन हो । यस अर्थमा पनि नेपालले बंगबन्धु गोल्डकपमा सहभागिता नजनाउनु बंगलादेशका लागि राम्रो हुने थिएन् । फेरि प्रतियोगिता आफैमा बंगलादेशका संस्थापकको नामसँग जोडिएको छ ।
